fi fi fi fi en fi fi fi eo fi en en es es eo fi fi en fi fi fi en en en fi en fi fi fi en en fi fi en fi fi en hbs_lat fi fi fi fi fi fi id fi fi en en fi fi en fi fi fi en fi fi fi fi fi fi fi fi en fi en fi fi en en fi fi fi fi fi fi fi fi fi fi en fi fi fi en fi fi fi fi fi fi fi fi fi fi fi fi fi fi fi fi fi en fi fi fi fi fi da fi fi fi en en id fi it fi fi fi fi fi fi fi de fi fi fi it fi fi fi fi fi fi it fi fi fi fi fi fi fi fi fi fi fi fi fi tr id fi it fi fi fi fi fi fi fi de fi fi fi it fi fi fi fi fi fi it fi fi fi fi fi fi fi fi fi fi fi fi fi fi en eo fi fi fi fi fi fi fi fi fi fi fi fi eo fi en en es es fi fi en fi fi en fi en fi en fi fi en gu en
Sotapeleissä käytetty sanasto on täynnä lyhenteitä ja termejä joiden kanssa on helposti hukassa. Tähän sanastoon keräämme toistuvasti käytettyjä lyhenteitä ja termejä helpottamaan blogin ymmärrettävyyttä.
Pyrimme parhaamme mukaan käyttämän suomenkielisiä termejä, mutta valitettavasti monille yleisille peleissä käytetyille termeille ei ole olemassa suomennosta (esim. after-action report, AAR, suomennos ”tapahtumaraportti” ei täysin vastaa sen alkuperäistä viitettä). Tällaisissa tapauksissa joko keksimme oman suomennoksen, tai käytämme vieraskielistä kunnes keksimme sopivan suomennoksen.
AAR – After-action report. Kts. Tapahtumaraportti.
Advanced Squad Leader (ASL) – Advanced Squad Leader (ASL) on vuonna 1985 julkaistu, taktisen tason sotapeli toisesta maailmansodasta. ASL on niin suosittu, että sen pelaaminen on melkein oma harrastus harrrastuksen sisällä. Suomessa ASL:n pelaamista edistää Self-Rally.org järjestö.
Advanced Squad Leader Starte Kit (ASL SK) – Advanced Squad Leader Starte Kit (ASL SK) on neljästä itsenäisestä pelistä ja muutamasta lisäosasta koostuva pelisarja, joissa ASL:n säännöt on pilkottu pienempiin osiin niin, että jokainen peli esittelee aina uudet säännöt ja yksiköt (esim. raskaat aseet ja ajoneuvot). Kevyt-ASL (ASL-lite) tai aloittelijan ASL-termejäkin on käytetty. ASL SK on ollut sen verran suosittu, että moni pelaa vain sitä siirtymättä ASL:n maailmaan.
Advanced Tobruk System (ATS) – Advanced Tobruk System (ATS) on taktisen tason sotapelisysteemi 1900-luvun sodista. Kts. sarjan kuvaus BGG:ssä.
AH – Kts. Avalon Hill.
ASL – Kts. Advanced Squad Leader (ASL).
Asmodée Éditions – Vuonna 1995 perustettu Ranskalainen pelijulkaisija, joka on viimeisen kymmenen vuoden aikana ostanut useita julkaisuyhtiöitä ja sitä kautta oikeudet useisiin tunnettuhin lautapeleihin.
ATS – Kts. Advanced Tobruk System (ATS).
Avalanche Press Ltd. – Amerikkalainen, vuonna 1993 perustettu julkaisuyhtiö, joka julkaisee pääasiassa sotapelejä. BGG:ssä Avalanchen korkeimmalle arvostettu peli on Eastern Front: A Panzer Grenadier Game vuodelta 2005.
Avalon hill – Avalon Hill (AH) on amerikkalainen, vuonna 1958 perustettu julkaisuyhtiö, jonka omistaa nykyään Hasbro. Avalon Hillin perusti Charles S. Roberts, jota pidetään modernien, kaupallisten sotapelien isänä. AH julkaisi aikoinaan monia klassikon statuksen saaneita pelejä, kuten ASL, 1830: Railways & Robber Barons, Dune ja Diplomacy. Kts. lisätietoja Wikipediasta.
Battalion Combat Series (BCS) – Battalion Combat Series (BCS) on MMP:n julkaisema pelisarja 1900-luvun mekansioidusta, operatiivisen tason taisteluista.
BCS – Kts. Battalion Combat Series (BCS).
BGG – Kts. BoardGameGeek (BGG).
BoardGameGeek (BGG) – BoardGameGeek (BGG) on vuonna 2000 aloittanut pelitietokanta, jossa on listattu yli 100 000 eri lauta- ja korttipeliä. Lisäksi BGG:stä löytyy foorumi, listoja, kiltoja ja kaikenlaista muuta tietoa lautapeleistä.
C3i Magazine – Vuonna 1992 perustettu sotapeleihin ja -pelaamiseen keskittynyt lehti, joka julkaisee myös pelejä (kts. Magazine games). Sotilasslangissa C3i voi tarkoittaa mm. “Command, Control, Communications and Intelligence”. Lehden sivut täällä.
CDG – Card-Driven Game. Kts. Korttivetoinen sotapeli.
Charles S. Roberts – Charles S. Roberts (1930-2010) oli amerikkalainen pelisuunnittelija ja julkaisija. Robertsia pidetään modernin harrastesotapelaamisen isänä ja hänen perustama Avalon Hill yhtiötä ensimmäisenä sotapelijulkaisuyhtiönä. Lisätietoja wikipediassa.
Charles S. Roberts Award – Charles S. Roberts Awards (CSR Awards) on vuosina 1974-2012 ja 2019- jaettu, sotapeleihin keskittynyt lautapelipalkinto, joka on nimetty Avalon Hillin perustajan Charles S. Robertsin mukaan. Palkinnosta käytetään myös nimeä “Charlie”. Palkinnot sivut täällä.
Charlie – Kts. Charles S. Roberts Award.
Chitt-pull – Kts. Kuppiaktivointi.
COIN-sarja – Amerikkalaisen Volko Ruhnken kehittämän COIN-pelisarjan pelit kuvaavat tyypillisesti useamman osapuolen konfliktia, jossa yhdistyy tavanomainen ja epätavanomainen sotiminen. Termi COIN tulee englanninkielisestä sanasta CounterINsurgency ja sillä tarkoitetaan esim. Kapinan, sissisodan tai muun epätavanomaisen keinoin sotivan osapuolen vastaisia toimia. Termille ei ole hyvää suomennosta. BGG:ssä COIN-pelit on esitelty täällä.
ConsimWorld – Vuodesta 1996 toiminut sotapelitietokanta, uutispalvelu ja foorumi. Nimi tulee sanoista CONflict SIMulation, eli konfliktin simulointi. Nettisivut on täällä.
Counter – Kts. Yksikkölaatta.
CRT – Combat Resolution Table (CRT). Kts. Taistelutaulukko.
Dan Verssen Games (DVG) – Dan Verssen Games (DVG) on amerikkalainen sotapelihin erikoistunut lautapelijulkaisija.
Decision Games – Christopher Cummins vuonna 1988 perustama amerikkalainen lautapelijulkaisija. Pelien lisäksi Decision Games julkaisee Strategy & Tactics lehteä.
DVG – Kts. Dan Verssen Games.
Fantasiapelit – Fantasiapelit Tudeer Oy on vuonna 1986 perustettu suomalainen pelikauppaketju.
Fantasy Flight Games (FFG) – Fantasy Flight Games (FFG) on vuonna 1995 perustettu amerikkalainen lautapelijulkaisija, jonka katalogissa on mm. Useita Star Wars ja Sormusten Herra aiheisia pelejä. Nykyään FFG:n omistaa Asmodée Éditions.
FFG – Kts. Fantasy Flight Games.
Fog-of-war – Kts. Sodan sumu.
Foliopeli – Lehden mukana julkaistu lautapeli (eng. magazine game). Nimi tulee pelien pakkaamisessa käytetystä ohuesta muovipussista.
Game Designers’ Workshop (GDW) – Game Designers’ Workshop (GDW) oli vuosina 1973-1996 toiminut amerikkalainen pelijulkaisija. GDW julkaisi monia klassikoina pidettyjä sota- ja roolipelejä. Kts. lisätietoja wikipediasta.
GDW – Kts. Game Designers’ Workshop (GDW).
GMT Games – GMT Games on vuonna 1990 perustettu yhdysvaltalainen sotapelijulkaisija. Nimi GMT tulee yrityksen kolmen perustajan (Gene Billingsley, Mike Crane, Terry Shrum) etunimistä.
Heksasota – Heksasota (eng. Hex-and-counters eli heksat ja kaunterit) on yksi sotapelien alatyyppi, joka kuvaa pelejä joissa on perinteisesti heksakartta, yksiköt esitetään kaunttereina ja taistelut ratkaistaan usein hyödyntäen taistelutaulukkoa.
HelMet – Helsinki Metropolitan Area Libraries (HelMet) eli pääkaupunkiseudun kirjastojen yhteenliittymä. HelMetin kokoelmasta löytyy hyvin myös sotapelejä (kts. Erillinen artikkeli täällä).
Hex-and-counter – Kts. Heksasota.
Hexacon – Suomalainen raskaampiin lautapeleihin keskittynyt lautapelitapahtuma. Viime vuosina pääpaino on ollut junapeleissä (erityisesti 18xx sarjan pelit) ja sotapeleissä. Vuosina 2010-14 tapahtuma tunnettiin nimellä Warcon ja nykyisen nimisenä tapahtumaa on järjestetty vuodesta 2015 lähtien.
Kauntteri – Kts. Yksikkömerkki (eng. Counter). Pelattaessa puhutaan usein “kaunttereista” suorana käännöksenä englanninkielen sanasta counter.
Korttivetoinen sotapeli – Korttivetoinen sotapeli (eng. Card-Driven Game, CDG) tarkoittaa pelejä, joiden mekaniikka muistuttaa Mark Hermannin We the People (1993) pelin korttivetoista pelimekaniikkaa. Keskeisenä elementtinä on kortit, joita voi pelata tapahtumana tai toimintopisteenä. Esim. Twilight Struggle, Paths of Glory, Veli Veljeä Vastaan ja Jäinen kuolema ovat kaikki CDG:tä, mutta Memoir’44 ei ole, vaikka siinä kortteja käytetäänkin.
Kuppiaktivointi – Kuppiaktivointi (eng. Chitt-pull) on sotapeleissä käytetty aktivointimekanismi, jossa kupista tai muusta astista nostetut kauntterit määrittävät mitä pelissä tapahtuu seuraavaksi (esim. mikä yksikkö liikkuu seuraavaksi tai jokin muu peliin liittyvä tapahtuma).
Lautapelaamaan – Lautapelaamaan on Suomen Lautapeliseuran (SLS) vuosittain järjestämä lautapelitapahtuma. Lautapelaamaan on kävijämääriltään suurin suomalainen lautapelihin keskittynyt tapahtuma. Tapahtuman nettisivut löytyvät täältä.
Lautapeliopas – Suomalainen, Mikko Saaren päätoimittama lautapelisivusta, joka julkaisee arvosteluita ja muita lautapelaamiseen liittyviä artikkeleita.
Lautapelit.fi – Suomalainen lautapelikauppa, verkkokauppa ja pelijulkaisija. Lautapelit.fi:n kivijalkaliikkeet sijaitsevat Helsingissä ja Tampereella.
Linden Lake Games – Suomalainen lautapelijulkaisija (nettisivut), joka on erikoistunut Suomen sotia kuvaaviin sotapeleihin (esim. Veli Veljeä Vastaan, Jäinen Kuolema).
Magazine games – Kts. foliopeli.
Mikugames – Suomalais-Ruotsalainen lautapelijulkaisija (nettisivut), joka on erikoitunut Suomen sotia kuvaaviin heksasotiin (esim. The Finnish Trilogy, Tornio’44). Yritys sijaitsee Ruotsissa.
MMP – Kts. Multi-Man Publishing.
Multi-Man Publishing (MMP) – Multi-Man Publishing (MMP) on vuonna 1994 perustettu yhdysvaltalainen sotapelijulkaisija. MMP:n tunnettu erityisesti ASL:n julkaisina. Tämän lisäksi MMP julkaisee useita pelisarjoja, kuten SCS, BCS ja OCS.
Natteri – Kts. Yksikkömerkki.
OCS – Kts. Operational Combat Series.
OOP – Out-of-print, eli pelin painos on loppu.
Operatiivinen taso – Operatiivisen tason sotapeli kuvaa tyypillisesti yhden sotilasoperaation tapahtumia. Ajallisesti pelit voivat kuvata tapahtumia päivistä muutamiin kuukausiin. Esim. SCS- ja OCS-pelisarjan pelit ovat operatiivisen tason sotapelejä.
Operational Combat Series (OCS) – Operational Combat Series (OCS) on MMP:n julkaisema sotapelisarja. OCS on kuuluisa erityisesti huollon mallituksesta, jota kuvataan pelissä kuljettamalla huoltoa merkitseviä merkkejä kartalla sinne missä huoltoa milloinkin tarvitaan.
P500-lista – GMT-gamesin ennakkotilauslista, jossa voi tilata vielä julkaisemattomia pelejä pienellä alennuksella. P500-listaa on joskus kutsuttu kickstarteriksi ennen kickstarteria. Listan nimi tulee siitä että pääsääntöisesti peli tarvitsee 500 ennakkotilausta, ennen kuin GMT päättää julkaista pelin.
Pahvilätkä – Kts. Yksikkömerkki.
Palikkapeli – Pelikkapeli (eng. block wargame) on yksi sotapelien alatyyppi, jossa yksiköitä kuvaa puinen palikka (block), jonka toisella puolella on yksikön tyyppi ja vahvuus. Tämä luo sodan sumua (fog-of-war) niin että vastustaja ei tiedä millainen ja minkä vahvuinen yksikkö missäkin on, ainoastaan sen montako yksikköä missäkin on.
Paths of Glory (PoG) – Paths of Glory (PoG). GMT Gamesin julkaisema sotapeli ensimmäisestä maailmansodasta. Kts. arvostelu täällä.
Pelattuna artikkeli – Pelattuna artikkeli on Huoltoreitti-blogin käyttämä artikkelityyppi, jossa kuvataan lyhyesti pelin tausta ja yksi pelisessio.
Pelimerkki – Kts. Yksikkömerkki.
Pelipeikko – Suomalainen lautapelejä myyvä verkkokauppa.
Pisteestä pisteeseen kartta – Pisteestä pisteeseen (point-to-point map) kartalla liikutaan eri pisteiden tai laatikoiden välillä seuraten pelikartalle merkittyjä viivoja, tai muita kulkureittejä.
PoG – Kts. Paths of Glory (PoG).
Point-to-point – Kts. Pisteestä-pisteeseen kartta.
PoroMagia – Suomalainen lautapelikauppa ja verkkokauppa.
Puolenkuun pelit – Suomalainen lautapelikauppa ja verkkokauppa, jolla on myymälät Lahdessa, Turussa ja Tampereella.
SCS – Kts. Standard Combat Series.
Self-Rally.org – Suomalainen Advanced Squad Leader (ASL) pelin pelaamiseen keskittynyt järjestö (nettisivut).
SLS – Kts. Suomen Lautapeliseura (SLS).
Sodan sumu – Sodan sumu (eng. For-of-war) on Carl von Clausewitzin esittelemä termi, joka kuvaa sitä miten sodassa päätöksentekijöillä ei ole käytössä täydellistä tietoa päätöksiä tehdessä. Sotapeleissä sodan sumua voidaan luoda esim. Piilottamalla tiedon yksikön tyypistä ja vahvuudesta, tai muilla vastaavilla mekanismeilla.
Soolopeli – Kts. Yksinpeli.
Sotapeli – Sotapeliksi mielletään yleensä peli, jossa pyritään simuloimaan sotaa ja komennetaan joukkoja historiallisessa ympäristössä hyödyntäen klassisia sotapelien mekaniikkoja. Sotapelin määritelmästä ei ole yksimielisyyttä ja aiheesta kinastelu on harrastus harrastuksen sisällä. Kts. erillinen artikkeli aiheesta täällä.
SPI – Simulations Publications, Inc. (SPI) oli vuosina 1969-82 toiminut amerikkalainen, James F. Dunniganin perustama pelijulkaisija.
Standard Combat Series (SCS) – Standard Combat Series (SCS) on MMP:n julkaisema sotapelisarja. SCS:n säännöt on sotapeliksi yksinkertaiset ja sarjaa onkin mainostettu “beer and pretzels” pelisarjana. Yksittäisen pelin kesto on kuitenkin useita tunteja, joten ihan normaaliin baari-iltaan peli ei sovellu.
Strateginen taso – Strategisen tason sotapeli kuvaa tyypillisesti kokonaista sotaa tai isoa rintamalinjaa (esim. itärintama toisessa maailmansodassa). Ajallisesti strategisen tason sotapeli kuvaa vähintään kuukausia, usein vuosien mittaista sotaa. Esim. EastFront II, Paths of Glory.
Suomen Lautapeliseura (SLS) – Suomen Lautapeliseura (SLS) on vuonna 1999 perustettu suomalainen lautapelijärjestö, joka järjestää lautapeliaiheisia tapahtumia ja pelikerhoja, ja ylläpitää foorumia.
Suurstrategia – Suurstrategia (eng. grand strategy) on joidenkin käyttämä termi strategisen tason sotapeleille, joissa kuvataan esim. tuotantoa ja diplomatiaa taisteluiden lisäksi. Aikaskaala on usein vuosia tai vuosikymmeniä. Esim. Cataclysm: A Second World War.
Taistelutaulukko – Taistelutaulukko (eng. Combat Resolution Table eli CRT) on useissa sotapeleissä käytetty tapa ratkaista taistelun lopputulos. Tyypillisesti taisteluun osallistuneiden yksiköt, maasto ja muut tekijät vaikuttavat taulukon sarakkeen valintaan ja noppa määrittää rivin, josta lopullinen tulos katsotaan.
Taktinen taso – Taktisen tason sotapelit kuvaavat ajallisesti lyhyen aikaa kestänyttä taistelua, johon on tyypillisesti ottanut osaa muutama yksikkö molemmin puolin. Esim. Memoir’44, ASL.
Tapahtumaraportti – Tapahtumaraportti (eng. after-action report, AAR) on yleistä kuvausta yksityiskohtaisempi selostus yhdestä pelisessiosta. Huoltoreitti-blogin tapahtumaraportit löytyvät täältä.
The Finnish Trilogy 1939-1945 – Kolmen heksasotapelien pelisarja Suomen sodista. Yksittäisten pelien aiheina on talvisota, jatkosota ja Lapin sota.
VASSAL – Tietokoneohjelma joka mahdollistaa lautapelien pelaamisen netin välityksellä joko sähköpostipelinä tai reaaliaikaisena. VASSAL on erityisen suosittu sotapelaajien keskuudessa ja pelille löytyy moduulit useista suosituista sotapeleistä. Nimi VASSAL on muunnos nimestä “virtual ASL”. Kts. erillinen artikkeli täältä.
Wanha liitto – Suomalainen lautapelejä myyvä verkkokauppa. Myyntilista painottuu sotapeleihin ja niihin liittyviin tarvikkeisiin.
Warcon-tapahtuma – Kts. Hexacon.
WBC – Kts. World Boardgaming Championships.
World Boardgaming Championships – World Boardgaming Championships (WBC) on vuodesta 1999 järjestetty amerikkalainen lautapelitapahtuma. Tapahtumassa on useita turnauksia ja paikalla pelataan paljon sotapelejä, ja muita raskaampia pelejä. Kts. Anteron kuvaus tapahtumasta täältä.
Yksikkölaatta – Yksikkölaatta (eng. counter) on sotapeleissä yleisesti käytetty pahvinen merkki, joka usein kuvaa yksikköä tai muuta pelin kannalta olennaista, liikuteltavaa tietoa. Suomeksi on käytetty myös termejä pelimerkki ja natteri, mutta kumpikaan ei ole vakiiintunut yleiseen käyttöön. Pelipöydän ääressä puhtaan usein “Kaunttereista”.
Yksinpeli – Peli jota pelataan yksin peliä vastaan. Jotkut pelit on suunniteltu suoraan yksinpeleiksi, toisissa yksinpeli on yksi mahdollisuus. Sotapeleissä monet opettelevat pelejä pelaamalla peliä yksin.
Sähköpostiosoitettasi ei julkaista. Pakolliset kentät on merkitty *
This site uses Akismet to reduce spam. Learn how your comment data is processed.
Operational Combat Series (OCS) (1992-)
Charles S. Roberts -palkinnot
Roomaa ei pelattu yhdessä päivässä: Peli, kirja ja peli Roomasta
Marko Tainio: Sotapelien määrittely
Marko Tainio: Sotapelien määrittely
Puutyöläinen: Pelattuna: Days of Ire: Budapest 1956 (2016)
Huoltoreitti.fi Tietosuojaseloste Palvelun tarjoaa WordPress
We use cookies to optimize our website and our service.
Functional Functional Aina aktiivinen
Tekninen tallennus tai pääsy on ehdottoman välttämätön oikeutettua tarkoitusta varten, joka mahdollistaa tietyn tilaajan tai käyttäjän nimenomaisesti pyytämän palvelun käytön, tai yksinomaan viestinnän välittämiseksi sähköisen viestintäverkon kautta.
Tekninen tallennus tai pääsy on tarpeen laillisessa tarkoituksessa sellaisten asetusten tallentamiseen, joita tilaaja tai käyttäjä ei ole pyytänyt.
Tekninen tallennus tai pääsy, jota käytetään yksinomaan tilastollisiin tarkoituksiin. Tekninen tallennus tai pääsy, jota käytetään yksinomaan anonyymeihin tilastollisiin tarkoituksiin. Ilman haastetta, Internet-palveluntarjoajasi vapaaehtoista suostumusta tai kolmannen osapuolen lisätietueita pelkästään tähän tarkoitukseen tallennettuja tai haettuja tietoja ei yleensä voida käyttää tunnistamaan sinua.
Teknistä tallennustilaa tai pääsyä tarvitaan käyttäjäprofiilien luomiseen mainosten lähettämistä varten tai käyttäjän seuraamiseksi verkkosivustolla tai useilla verkkosivustoilla vastaavia markkinointitarkoituksia varten.
Hallitse vaihtoehtoja Hallinnoi palveluita Hallitse myyjiä Lue lisää näistä tarkoituksista
Accept Dismiss Preferences Save preferences Preferences